Brakpan - Wikipedia

# Brakpan

### vanuit Wikipedia, die vrye ensiklopedie.

Brakpan is 'n myndorp in Gauteng, Suid-Afrika met goud- en uraanmyne. Die dorp het munisipale status verkry in 1919. Die myners van Brakpan het deelgeneem aan die 1922-staking. Die naam is die eerste keer in die 1880's gebruik weens die nabyheid van 'n seisoenale meer wat jaarliks opgedroog het en 'n 'brak pan' geword het.

## [wysig] Geskiedenis

Die eerste aktiwiteite wat mense na die omgewing gelok het was die myn van steenkool deur die Britte in die 1880's. 'n Groot steenkool-aangedrewe kragstasie het gevolg. 'n Tremlyn na Johannesburg is aangelê om die kragstasie te bedien.

Die Hoofrif-weg (Main Reef Road) het Brakpan verbind aan al die ander myndorpe aan die Witwatersrand. Brakpan was 'n buurt van Benoni van 1914-1919. Die dorp het geleidelik sy status as belangrike myndorp verloor, omdat die omliggende myne se opbrengste laer en kostes hoër geword het. Baie Britse inwoners het geëmigreer tydens die apartheidsera wat plek gemaak het vir Afrikaner-boere wat hul heenkome aan die Rand kom soek het. Uitbreidings van die dorp in die vroeë 1990's en die opening van die Carnival City Casino het nie veel bygedra om die konserwatiewe beeld van die dorp te verander nie. Tsakane is die groot township-area wat deel van Brakpan vorm.

Sedert 2000 vorm Brakpan deel van die Ekurhuleni Metropolitaanse Munisipaliteit.

## [wysig] Eksterne skakels

- Google Kaart

| Hierdie artikel omtrent Suid Afrika is 'n plekhouer en slegs 'n saadjie. Jy kan Wikipedia help deur dit uit te brei.

Ontsluit van "http://af.wikipedia.org../../../b/r/a/Brakpan.html"

Kategorieë: Gauteng | Dorpe in Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- English
- Français
- Polski